Wadi Qelt

Wadi Qelt (arabisk: وادي القلط; også Wadi al-Qult, Wadi el-Qult, Wadi Kelt, Wadi Qilt eller Wadi Qult) eller Nahal Prat (hebraisk: נחל פרת) er en dal («wadi»; arabisk: وادي wādī) eller elv («nahal»; hebraisk: נחל) som renner vest til øst gjennom Judeaørkenen på Vestbredden. Den springer ut nær Jerusalem og ender opp nær Jeriko, nær Dødehavet.

Wadi Qelt har ei unik variasjon i plante- og dyreliv. St. Georg-klosteret og en av de eldste synagogene i verden, Shalom Al Yisrael-synagogen, ligger i Wadi Qelt, som er identifisert som den bibelske «Perat», nemnt i Jeremia 13,5.

Historie

Oldtiden
Det ligger mange klostre og gamle kristne steder i Wadi Qelt. Man har funnet flere akvedukter langs elven, den eldste datert tilbake til hashmoneisk tid (100-tallet f. Kr.) Man tror at Wadi Qelt-synagogen, bygget som en del av et hashmoneisk, kongelig vinterpalass, er en av de eldste synagogene i verden. Stedet var hjemsted for vinterpalassene til de hashmoneiske konger og Herodes den store. 

Qubur Bani Isra'in er en stor steinstruktur som stiger opp fra et steinete platå ovenfor Wadi Qelt.

Moderne tid
Området ble okkupert av Israel i 1967, og deler av dalen ble da erklært som naturreservat, Nahal Prat naturreservat. Den 20. desember 1968 ble den israelske oberstløytnanten Zvi Ofer drept i kamp her.

Referanser

Bibelske steder
Jeremias bok
Wadier
Vestbredden
guvernementet Jerusalem
guvernementet Jeriko